
ประกาศ องค์การบริหารส่วนตำบลบ้านกลาง
[bookmark: _GoBack]เรื่อง นโยบายองค์การบริหารส่วนตำบลบ้านกลาง
การควบคุมการผลิตภัณฑ์ยาสูบ กำหนดให้สถานที่สาธารณะในพื้นที่เป็นที่เขตปลอดบุหรี่
และช่วยเหลือหรือส่งต่อประชาชนที่ประสงค์จะลด ละ เลิกบุหรี่ 
......................................................
		ตามประกาศกระทรวงสาธารณสุข (ฉบับที่ 19) พ.ศ.2553 เรื่อง กำหนดซื้อหรือประเภทสถานที่สาธารณะที่ให้มีการคุ้มครองสุขภาพของผู้ไม่สูบบุหรี่ ลงวันที่ 27 กุมภาพันธ์ พ.ศ.2553 กำหนดให้สถานที่ทำงานเป็นสถานที่ให้มีการคุ้มครองสุขภาพผู้ที่ไม่สูบบุหรี่ ตามพระราชบัญญัติควบคุมผลิตภัณฑ์ยาสูบ พ.ศ.2560 
		เพื่อให้การดำเนินงานที่จะให้องค์การบริหารส่วนตำบลบ้านกลาง เป็นเขตปลอดบุหรี่ตามกฎหมายที่กำหนด จึงกำหนดนโยบายองค์การบริหารส่วนตำบลบ้านกลาง ปลอดบุหรี่ เพื่อให้หน่วยงานในสังกัดทราบและถือปฏิบัติ ดังนี้ 
		1.องค์การบริหารส่วนตำบลบ้านกลาง กำหนดให้อาคารสำนักงานองค์การบริหารส่วนตำบลบ้านกลาง โรงเรียนในสังกัด สถานที่สาธารณะ สนามกีฬา มัสยิด และสถานบริการสาธารณสุข เป็นเขตปลอดบุหรี่ตามกฎหมาย ห้ามมิให้สูบบุหรี่อย่างเด็ดขาด ทั้งในเวลาราชการและนอกเวลาราชการ รวมถึงการเข้ามาใช้สถานที่ของบุคคลภายนอก ในการจัดกิจกรรมหรือจัดงานตามประเพณี ต้องปฏิบัติตามพระราชบัญญัติควบคุมผลิตภัณฑ์ยาสูบ พ.ศ.2560 ผู้ฝ่าฝืนสูบบุหรี่ต้องระวางโทษปรับตามอัตราที่กฎหมายกำหนด
		2.องค์การบริหารส่วนตำบลบ้านกลาง ร่วมรณรงค์สร้างบรรยากาศและจัดสภาพแวดล้อมที่ปลอดบุหรี่
		3.องค์การบริหารส่วนตำบลบ้านกลาง สนับสนุนให้บุคลากรในสังกัดเป็นแบบอย่างที่ดีในการไม่สูบบุหรี่
		4.องค์การบริหารส่วนตำบลบ้านกลาง สนับสนุนให้กำหนดหลักเกณฑ์สำหรับพิจารณาผู้ไม่สูบบุหรี่ เข้ามาปฏิบัติงานในสังกัดเป็นส่วนหนึ่งของการพิจารณา
		5.องค์การบริหารส่วนตำบลบ้านกลาง สนับสนุนให้มีมาตรการป้องกันผู้สูบบุหรี่รายใหม่สำหรับบุคลากรในสังกัด และประชาชนทั่วไป
		6.องค์การบริหารส่วนตำบลบ้านกลาง สนับสนุนให้มีการประชาสัมพันธ์ จัดกิจกรรมรณรงค์ให้บุคลากรในสังกัดและประชาชนทั่วไป เกิดแรงจูงใจในการลด ละ เลิก สูบบุหรี่ และปฏิบัติตามพระราชบัญญัติควบคุมผลิตภัณฑ์ยาสูบ พ.ศ.2560
		7.องค์การบริหารส่วนตำบลบ้านกลาง สนับสนุนการสร้างความร่วมมือกับหน่วยงานภาครัฐ ภาคเอกชน ภาคีเครือข่ายประชารัฐ ในการสร้างค่านิยมไม่สูบบุหรี่
		8.องค์การบริหารส่วนตำบลบ้านกลาง มีระบบช่วยเหลือหรือส่งต่อประชาชนที่ประสงค์จะลด ละ เลิกบุหรี่ และประกาศให้ทราบโดยทั่วกัน
		9.องค์การบริหารส่วนตำบลบ้านกลาง จะปฏิบัติตามกฎหมายตามพระราชบัญญัติควบคุมผลิตภัณฑ์ยาสูบ พ.ศ.2560
		จึงประกาศเพื่อทราบโดยทั่วกัน

ประกาศ ณ  วันที่ 1 มีนาคม พ.ศ.2564 เป็นต้นไป

